[bookmark: _GoBack]     Във връзка с постъпило в РИОСВ-Пловдив уведомление с вх. № ОВОС- 1993/04.08.2026г. за: „Жилищно строителство“ за 6 /шест/ броя УПИ в поземлен имот с идентификатор 69420.13.10, с НТП “Нива” по Кадастралната карта и кадастралните регистри /КККР/ на с. Столетово, община Карлово с обща площ 6818 кв. м., възложител: „АГРОПЕЙ“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

     ИП включва изграждане на шест броя жилищни сгради в поземлен имот с идентификатор 69420.13.10, с НТП „Нива“ по Кадастралната карта и кадастралните регистри /КККР/ на с. Столетово, община Карлово, така заявено ИП попада в обхвата на т. 10, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

       Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близата защитена зона от Европейската екологична мрежа „НАТУРА 2000“ - BG 0000429 „Река Стряма“.

Копие на писмото е изпратено до Община Карлово, Кметство с. Столетово

Отговорено от РИОСВ-Пловдив на 10.08.2026г.
 


